nasin

ijo li tawa lon nasin. nasin ante mute li lon. nasin li sama linja. nasin pi lili nanpa wan lon insa pi ijo tu li sama palisa.
nasin lon ma
nasin ala la, jan li ken ala tawa.
jan en ilo tawa li tawa lon nasin. jan li pali e nasin mute. nasin mute li kama wan la, wan nasin li lon. wan nasin la, jan li ken tawa lon nasin ante. mute la, nasin ala la tomo tawa mute li ken ala tawa li ken kama pakala. nasin li ken jo e selo kiwen. nasin li jo ala e selo kiwen la, jan li ken jo ala e mani mute.

nasin lon sewi
jan li ken ala tawa lon sewi ijo la jan li pali e nasin lon sewi ijo. nasin mute li lon sewi nasin telo. jan li ken pali e nasin lon sewi nasin ante.

nasin lon sewi li kepeken sijelo ante li kepeken nasin tomo ante. nasin mute li kepeken sike. nasin suli lon sewi li ken kepeken linja mute. linja suli tu li linja e tomo suli tu. linja lili mute lon anpa linja suli tu li linja e nasin.

nasin telo

telo li tawa la, nasin telo li lon. nasin telo li suli la, jan li ken tawa kepeken tomo tawa telo lon nasin telo.

nasin linja pi ijo tawa

ijo li tawa la, ona li pana e nasin tawa. jan en ilo sona li ken kama sona e nasin pi nasin tawa kepeken pali nanpa

 o lukin kin 

 nimi:nasin

kulupu:nasin